**МЕТОДИКА**

**ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ**

Класирането на офертите се извършва по критерий **„икономически най-изгодна оферта – оптимално съотношение качество/цена”**

***Преди да пристъпи към оценяване на показателите от Предложението за изпълнение на участниците, комисията проверява дали същите са подготвени и представени в съответствие с изискванията на документацията за участие в процедурата и техническата спецификация. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.***

Критерият **„Икономически най-изгодна оферта – оптимално съотношение качество/цена”** включва следните показатели и тежести в комплексната оценка на офертите:

1. **Показатели за формиране на комплексната оценка**

Показателите, формиращи комплексната оценка на офертите са:

(ТП) – техническа оценка;

(ПЦ) – предлагана цена

Комплексната оценка (КО) на офертата на участника се изчислява по формулата:

**(КО) = (ТП) + (ПЦ)**

Участникът, събрал най-много точки на Комплексната оценка (КО) се класира на първо място.

**2. Относителна тежест на показателите за оценяване:**

(ТП) = 10 точки, максимална стойност

(ПЦ) = 90 точки, максимална стойност

**3. МЕТОДИКА ЗА ОПРЕДЕЛЯНЕ НА ОЦЕНКАТА**

Определяне на оценката по всеки показател:

**3.1. (ТП) Техническа оценка (максимален брой 10 точки)**

**Техническата оценка (ТП) се пресмята по следната формула:**

**ТП= Т1+Т2,** с обща максимална стойност **10 точки**, където:

**Т1 – Срок за изпълнение на строителството, включително доставка и монтаж на пречиствателни съоръжения и упражняване на авторски надзор - максимален брой точки 5** получава офертата, с предложен най-кратък срок за изпълнение на строителството, включително доставка и монтаж на пречиствателни съоръжения и упражняване на авторски надзор, съгласно Предложението за изпълнение;

Точките на участниците се определят в съотношение:

**Т1 = (Amin/Ai) х 5**, където

**Amin** – представлява минималния предложен срок за изпълнение;

**Ai** – представлява срока за изпълнение, предложен от **i - тия** участник

**Забележка: *Срокът за изпълнение на строителството, включително доставка и монтаж на пречиствателни съоръжения и упражняване на авторски надзор*** ***следва да бъде не по-кратък от 200 календарни дни и не по-голям от 280 календарни дни.***

***Участникът, предложил по-кратък или по-голям срокове за изпълнение на дейностите по поръчката от горепосочените, ще бъдат предложен за отстраняване на основание чл. 107, т. 2, б. „а“ от ЗОП - поради несъответствие с това предварително обявено условие.***

**Т2 - Срок за изготвяне на работен проект - максимален брой точки 5** получава офертата, с предложен най-кратък срок за изготвяне на работен проект, съгласно Предложението за изпълнение;

Точките на участниците се определят в съотношение:

**Т2 = (Amin/Ai) х 5**, където

**Amin** – представлява минималния предложен срок за изпълнение;

**Ai** – представлява срока за изпълнение, предложен от **i - тия** участник

**Забележка: *Срокът за изготвяне на работен проект*** ***следва да бъде не по-кратък от 50 календарни дни и не по-голям от 90 календарни дни.***

***Участникът, предложил по-кратък или по-голям срокове за изпълнение на дейностите по поръчката от горепосочените, ще бъдат предложен за отстраняване на основание чл. 107, т. 2, б. „а“ от ЗОП - поради несъответствие с това предварително обявено условие.***

**3.2. (ПЦ) Предлагана цена в лева**

**ПЦ = (ПЦ min / ПЦ n ) \*90**

където:

**ПЦ min –** най-ниската предложена **обща цена** съгласно точка I. от Ценовото предложение на участник, допуснат до класиране в лева, без ДДС

**ПЦ n –** е **общата цена**, съгласно точка I. от Ценовото предложение, предложена от конкретен участник за изпълнение на предмета на поръчката (в лева, без ДДС).

*За целите на оценяването, коефициентите ще се изчисляват до втория знак след десетичната запетая.*

Комисията класира участниците в низходящ ред на получените общи /комплексни/ оценки на офертите им (КО), като на първо място се класира участникът, чиято оферта е получила най-висока оценка.

Когато комплексните оценки на две или повече оферти са равни, комисията прилага чл. 58, ал. 2 и 3 от ППЗОП.